钦定古今图书集成/明伦汇编/氏族典/第133卷 > 《廖用贤尚友录》 > 荀卿
## 钦定古今图书集成/明伦汇编/氏族典/第133卷 > 《廖用贤尚友录》 > 荀卿

按《史记荀卿传》：“荀卿，赵人。年五十始来游学于齐。齐
襄王时，荀卿最为老师。齐尚修列大夫之𡙇，而荀卿
三为祭酒焉。齐人或谗荀卿，荀卿乃适楚，而春申君
以为兰陵令。春申君死而荀卿废，因家兰陵。李斯尝
为弟子，已而相秦。荀卿嫉浊世之政，于是推儒墨道
德之行事，兴坏序列，著数万言而卒，葬兰陵。”〈注〉《索隐》
曰：名况卿者，时人相尊而号为“卿”也。仕齐为祭酒，仕
楚为兰陵令，后亦谓之“孙卿。子”者，避汉宣帝讳也。